Ualata
Ualata (arab. ولاتة = Walāta, pranc. Oualata) – miestas pietryčių Mauritanijoje, Hod eš Šargyje, oazėje kalnų masyvo pašlaitėje, į šiaurės rytus nuo Nemos. Miestas žymus savo senovinės architektūros paveldu – smiltainio plytų statiniais, dekoruotais geometrinėmis figūromis, senovine mečete, rankraščių biblioteka. Verčiamasi prekyba, mieste susitinka karavanų keliai iš Marakešo, Idžilio, Šingečio, Tišito bei iš Sidžilmasos, Tegasos ir Taudenio. Oazinė žemdirbystė.